title: Komission täytäntöönpanoasetus (EU) N:o 209/2014, annettu 5 päivänä maaliskuuta 2014 , eläinten terveyttä ja kansanterveyttä sekä eläinlääkärintodistuksia koskevista vaatimuksista annetun asetuksen (EU) N:o 605/2010 muuttamisesta ihmisravinnoksi tarkoitettujen ternimaidon ja ternimaitotuotteiden Euroopan unionin alueelle tuontia varten  ETA:n kannalta merkityksellinen teksti

text:
                  6.3.2014

                  FI

                  Euroopan unionin virallinen lehti

                  L 66/11

         KOMISSION TÄYTÄNTÖÖNPANOASETUS (EU) N:o 209/2014,
         annettu 5 päivänä maaliskuuta 2014,
         eläinten terveyttä ja kansanterveyttä sekä eläinlääkärintodistuksia koskevista vaatimuksista annetun asetuksen (EU) N:o 605/2010 muuttamisesta ihmisravinnoksi tarkoitettujen ternimaidon ja ternimaitotuotteiden Euroopan unionin alueelle tuontia varten
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 1 kohdan ensimmäisen alakohdan ja 4 kohdan sekä 9 artiklan 4 kohdan,
         ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (2) ja erityisesti sen 9 artiklan toisen kohdan,
         ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (3) ja erityisesti sen 11 artiklan 1 kohdan ja 16 artiklan toisen kohdan,
         sekä katsoo seuraavaa:

                     (1)

                     Asetuksessa (EY) N:o 853/2004 elintarvikealan toimijoille vahvistetaan eläinperäisten elintarvikkeiden hygieniaa koskevat erityissäännöt. Kyseisen asetuksen mukaan ihmisravinnoksi tarkoitettua raakamaitoa ja maitotuotteita sekä ternimaitoa ja ternimaitotuotteita tuottavien elintarvikealan toimijoiden on noudatettava asiaankuuluvia kyseisen asetuksen liitteen III säännöksiä.

                     (2)

                     Lisäksi asetuksessa (EY) N:o 853/2004 säädetään, että eläinperäisiä tuotteita kolmansista maista tuovien elintarvikealan toimijoiden on varmistettava, että tuonti tapahtuu ainoastaan, jos lähettäjänä toimiva kolmas maa on asetuksen (EY) N:o 854/2004 mukaisesti laaditussa luettelossa ja jos tuotteet täyttävät muiden muassa asetuksen (EY) N:o 853/2004 vaatimukset sekä eläinperäisten tuotteiden maahan tuonnin valvontaa koskevan unionin lainsäädännön mukaisesti asetetut tuontiin sovellettavat vaatimukset.

                     (3)

                     Komission asetuksessa (EU) N:o 605/2010 (4) vahvistetaan kansanterveyttä ja eläinten terveyttä ja sekä eläinlääkärintodistuksia koskevat vaatimukset raakamaidon ja maitotuotteiden erien Euroopan unionin alueelle tuontia varten. Asetuksessa vahvistetaan myös luettelo kolmansista maista, joista kyseisten erien tuonti unionin alueelle on sallittua.

                     (4)

                     Asetuksessa (EU) N:o 605/2010 vahvistetaan tuonnille erilaisia edellytyksiä sen mukaan, mikä on eläinten terveystilanne viejänä toimivassa kolmannessa maassa suu- ja sorkkataudin ja karjaruton osalta. Kolmannet maat, jotka ovat vapaita suu- ja sorkkataudista ilman rokotusta ja karjarutosta vähintään 12 kuukauden ajan ennen tuontia, ilmoitetaan asetuksen (EU) N:o 605/2010 liitteen I sarakkeessa A, ja raakamaidon ja kyseisistä kolmansista maista peräisin olevasta raakamaidosta valmistettujen maitotuotteiden tuonti unionin alueelle on sallittua ilman erityiskäsittelyä.

                     (5)

                     Komissio on saanut joiltakin jäsenvaltioilta ja kauppakumppaneilta useita pyyntöjä eläinten terveyttä koskevien edellytysten vahvistamiseksi ihmisravinnoksi tarkoitetun ternimaidon ja ternimaitotuotteiden tuonnille unioniin.

                     (6)

                     Asetusta (EU) N:o 605/2010 ei sovelleta ternimaitoon ja ternimaitotuotteisiin. Ternimaitoon liittyvät kuitenkin samat suu- ja sorkkatautia koskevat riskit kuin raakamaitoon. Ternimaitoa voidaan siten tuoda turvallisesti niistä maista, joista on jo sallittua tuoda raakamaitoa ja jotka on ilmoitettu asetuksen (EU) N:o 605/2010 liitteen I sarakkeessa A.

                     (7)

                     Pastöroidusta tai steriloidusta ternimaidosta valmistetaan useita kaupallisia tuotteita. Pastöroinnin ja steriloinnin vaikutuksia ternimaitoon, jonka solupitoisuus on suuri, ei kuitenkaan ole varmennettu, joten pastöroidun tai steriloidun ternimaidon ja ternimaitotuotteiden tuonti olisi sallittava vain niistä kolmansista maista, jotka ovat vapaita suu- ja sorkkataudista ilman rokotuksia ja jotka on ilmoitettu asetuksen (EU) N:o 605/2010 liitteen I sarakkeessa A.

                     (8)

                     Neuvoston direktiivin 97/78/EY (5) 11, 12 ja 13 artiklassa vahvistetaan säännöt ja edellytykset sellaisten unionin alueelle tuotujen eläinperäisten tuote-erien tarkastamiselle, jotka on tarkoitettu kolmanteen maahan joko välittömästi kauttakuljetettuina tai unionissa varastoinnin jälkeen.

                     (9)

                     Jotta ternimaidon ja ternimaitotuotteiden tuonti unionin alueelle voitaisiin sallia, asetuksen (EU) N:o 605/2010 liitteessä II olevaan 2 osaan olisi lisättävä uusi terveystodistusmalli kyseisiä tuotteita varten, ja kyseisen asetuksen liitteessä II olevassa 3 osassa vahvistettua terveystodistusmallia ihmisravinnoksi tarkoitetuille raakamaidolle ja maitotuotteille Euroopan unionissa tapahtuvaa kauttakuljetusta tai varastointia varten olisi muutettava ternimaidon ja ternimaitotuotteiden sisällyttämiseksi siihen.

                     (10)

                     Jotta ternimaito ja ternimaitotuotteet voitaisiin sisällyttää komission asetuksen (EY) N:o 136/2004 (6) 2 artiklan 1 kohdassa tarkoitettuun yhteiseen eläinlääkinnälliseen tuloasiakirjaan, kyseisiä tuotteita koskevassa terveystodistusmallissa on tarpeen ilmoittaa asianomainen harmonoidun järjestelmän koodi, joka mainitaan komission päätöksen 2007/275/EY (7) liitteessä I olevassa 4 luvussa.

                     (11)

                     Kaupan häiriöiden välttämiseksi olisi sallittava ihmisravinnoksi tarkoitetuille raakamaidolle tai maitotuotteille Euroopan unionissa tapahtuvaa kauttakuljetusta tai varastointia varten asetuksen (EU) N:o 605/2010 mukaisesti myönnettyjen eläinten terveystodistusten käyttö siirtymäkaudella.

                     (12)

                     Sen vuoksi asetusta (EU) N:o 605/2010 olisi muutettava.

                     (13)

                     Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Asetuksen (EU) N:o 605/2010 muuttaminen
            Muutetaan asetus (EU) N:o 605/2010 seuraavasti:

                        1)

                        Korvataan otsikko seuraavasti:
                        ”KOMISSION ASETUS (EU) N:o 605/2010,

                           annettu 2 päivänä heinäkuuta 2010,

                           eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon, maitotuotteiden, ternimaidon ja ternimaitotuotteiden Euroopan unionin alueelle tuontia varten”.

                        2)

                        Korvataan 1 artiklan ensimmäisen kohdan a alakohta seuraavasti:

                                    ”a)

                                    kansanterveyttä ja eläinten terveyttä sekä eläinlääkärintodistuksia koskevista vaatimuksista raakamaito-, maitotuote-, ternimaito ja ternimaitotuote-erien Euroopan unionin alueelle tuontia varten;”.

                        3)

                        Korvataan 2 artikla seuraavasti:

                           ”2 artikla
                           Raakamaidon, maitotuotteiden, ternimaidon ja ternimaitotuotteiden tuonti liitteen I sarakkeessa A luetelluista kolmansista maista tai niiden osista
                           Jäsenvaltioiden on sallittava raakamaito-, maitotuote, ternimaito- ja ternimaitotuote-erien tuonti liitteen I sarakkeessa A luetelluista kolmansista maista tai niiden osista.”

                        4)

                        Korvataan 6 artikla seuraavasti:

                           ”6 artikla
                           Kauttakulun ja varastoinnin edellytykset
                           Euroopan unionin alueelle tuotavien raakamaito-, maitotuote-, ternimaito- ja ternimaitotuote-erien, jotka on tarkoitettu kolmanteen maahan joko välittömästi kauttakuljetuksena tai direktiivin 97/78/EY 11, 12 tai 13 artiklan mukaisen unionissa varastoinnin jälkeen ja joita ei ole tarkoitettu Euroopan unioniin maahantuotavaksi, on oltava seuraavien vaatimusten mukaisia:

                                       a)

                                       niiden on tultava sellaisesta liitteessä I mainitusta kolmannesta maasta tai sen osasta, josta on sallittua tuoda Euroopan unionin alueelle raakamaito-, maitotuote-, ternimaito- tai ternimaitotuote-eriä, ja niiden on täytettävä tällaisten erien soveltuvaa käsittelyä koskevat 2, 3 ja 4 artiklassa vahvistetut vaatimukset;

                                       b)

                                       niiden on täytettävä kyseisen raakamaidon, maitotuotteen, ternimaidon tai ternimaitotuotteen Euroopan unioniin tuontia varten vahvistetut eläinten terveyttä koskevat erityisvaatimukset, jotka annetaan liitteessä II olevassa 2 osassa esitetyn vastaavan eläinten terveystodistusmallin II.1 kohdassa olevassa eläinten terveyttä koskevassa vakuutuksessa;

                                       c)

                                       niihin on liitettävä terveystodistus, joka on laadittu kyseiselle erälle liitteessä II olevassa 3 osassa annetun mallin mukaisesti ja joka on täytetty mainitun liitteen 1 osassa annettujen selittävien huomautusten mukaisesti;

                                       d)

                                       ne on asetuksen (EY) N:o 136/2004 2 artiklan 1 kohdassa tarkoitetussa Euroopan unionin saapumisrajatarkastusaseman virkaeläinlääkärin allekirjoittamassa yhteisessä eläinlääkinnällisessä tuloasiakirjassa hyväksytty kauttakulkua varten, mihin tarvittaessa sisältyy myös varastointi.”

                        5)

                        Korvataan 8 artikla seuraavasti:

                           ”8 artikla
                           Erityiskäsittely
                           Maito- ja ternimaitotuote-erät, joiden tuonti Euroopan unionin alueelle on sallittu 2, 3, 4, 6 tai 7 artiklan mukaisesti kolmansista maista tai niiden osista, joissa on esiintynyt suu- ja sorkkatautia terveystodistuksen allekirjoittamisen päiväystä edeltävien 12 kuukauden aikana tai joissa on kyseistä sairautta vastaan annettu rokotuksia kyseisenä aikana, voidaan tuoda Euroopan unionin alueelle ainoastaan, jos tällaisille tuotteille on tehty jokin 4 artiklassa luetelluista käsittelyistä.”

                        6)

                        Muutetaan liitteet I ja II tämän asetuksen liitteen mukaisesti.

            2 artikla
            Siirtymäsäännökset
            Syyskuun 6 päivään 2014 ulottuvan siirtymäkauden ajan sallitaan sellaisten raakamaito- ja maitotuote-erien tuonti Euroopan unionin alueelle, joita ei ole tarkoitettu Euroopan unioniin maahantuotavaksi vaan jotka on tarkoitettu kolmanteen maahan joko välittömästi kauttakuljetuksena tai direktiivin 97/78/EY 11, 12 tai 13 artiklan mukaisen Euroopan unionissa varastoinnin jälkeen ja joiden mukana on asetuksen (EU) N:o 605/2010, siinä muodossa kuin se oli ennen tämän asetuksen voimaantuloa, liitteessä II olevassa 2 osassa vahvistetun mallin mukainen terveystodistus sillä edellytyksellä, että todistus on allekirjoitettu viimeistään 26 päivänä heinäkuuta 2014.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä maaliskuuta 2014.

                  Komission puolesta

                  Puheenjohtaja

               José Manuel BARROSO

            (1)  EYVL L 18, 23.1.2003, s. 11.

            (2)  EUVL L 139, 30.4.2004, s. 55.

            (3)  EUVL L 139, 30.4.2004, s. 206.

            (4)  Komission asetus (EU) N:o 605/2010, annettu 2 päivänä heinäkuuta 2010, eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon ja maitotuotteiden Euroopan unionin alueelle tuontia varten (EUVL L 175, 10.7.2010, s. 1).

            (5)  Neuvoston direktiivi 97/78/EY, annettu 18 päivänä joulukuuta 1997, kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista (EYVL L 24, 30.1.1998, s. 9).

            (6)  Komission asetus (EY) N:o 136/2004, annettu 22 päivänä tammikuuta 2004, kolmansista maista tuotavien tuotteiden eläinlääkinnällisistä tarkastusmenettelyistä yhteisön rajatarkastusasemilla (EUVL L 21, 28.1.2004, s. 11).

            (7)  Komission päätös 2007/275/EY, tehty 17 päivänä huhtikuuta 2007, rajatarkastusasemilla neuvoston direktiivien 91/496/ETY ja 97/78/EY nojalla tarkastettavia eläimiä ja tuotteita koskevista luetteloista (EUVL L 116, 4.5.2007, s. 9).

            LIITE
            Muutetaan asetuksen (EU) N:o 605/2010 liitteet I ja II seuraavasti:

                        1)

                        Korvataan liite I seuraavasti:

                              ”LIITE I
                              Luettelo kolmansista maista tai niiden osista, joista on sallittua tuoda Euroopan unionin alueelle raakamaito-, maitotuote-, ternimaito- (*1) tai ternimaitotuote-eriä, sekä osoitus tällaisilta hyödykkeiltä vaadittavan lämpökäsittelyn tyypistä

                                          ”+”

                                          :

                                          tuonti kolmannesta maasta on sallittua

                                          ”0”

                                          :

                                          tuonti kolmannesta maasta ei ole sallittua

                                          Kolmannen maan ISO-koodi

                                          Kolmas maa tai sen osa

                                          Sarake A

                                          Sarake B

                                          Sarake C

                                          AE

                                          Yhdistyneisiin arabiemiirikuntiin kuuluva Dubain emiirikunta (1)

                                          0

                                          0

                                          + (2)

                                          AD

                                          Andorra

                                          +

                                          +

                                          +

                                          AL

                                          Albania

                                          0

                                          0

                                          +

                                          AR

                                          Argentiina

                                          0

                                          0

                                          +

                                          AU

                                          Australia

                                          +

                                          +

                                          +

                                          BR

                                          Brasilia

                                          0

                                          0

                                          +

                                          BW

                                          Botswana

                                          0

                                          0

                                          +

                                          BY

                                          Valko-Venäjä

                                          0

                                          0

                                          +

                                          BZ

                                          Belize

                                          0

                                          0

                                          +

                                          BA

                                          Bosnia ja Hertsegovina

                                          0

                                          0

                                          +

                                          CA

                                          Kanada

                                          +

                                          +

                                          +

                                          CH

                                          Sveitsi (*2)

                                          +

                                          +

                                          +

                                          CL

                                          Chile

                                          0

                                          +

                                          +

                                          CN

                                          Kiina

                                          0

                                          0

                                          +

                                          CO

                                          Kolumbia

                                          0

                                          0

                                          +

                                          CR

                                          Costa Rica

                                          0

                                          0

                                          +

                                          CU

                                          Kuuba

                                          0

                                          0

                                          +

                                          DZ

                                          Algeria

                                          0

                                          0

                                          +

                                          ET

                                          Etiopia

                                          0

                                          0

                                          +

                                          GL

                                          Grönlanti

                                          0

                                          +

                                          +

                                          GT

                                          Guatemala

                                          0

                                          0

                                          +

                                          HK

                                          Hongkong

                                          0

                                          0

                                          +

                                          HN

                                          Honduras

                                          0

                                          0

                                          +

                                          IL

                                          Israel

                                          0

                                          0

                                          +

                                          IN

                                          Intia

                                          0

                                          0

                                          +

                                          IS

                                          Islanti

                                          +

                                          +

                                          +

                                          KE

                                          Kenia

                                          0

                                          0

                                          +

                                          MA

                                          Marokko

                                          0

                                          0

                                          +

                                          MG

                                          Madagaskar

                                          0

                                          0

                                          +

                                          MK (*3)

                                          entinen Jugoslavian tasavalta Makedonia

                                          0

                                          +

                                          +

                                          MR

                                          Mauritania

                                          0

                                          0

                                          +

                                          MU

                                          Mauritius

                                          0

                                          0

                                          +

                                          MX

                                          Meksiko

                                          0

                                          0

                                          +

                                          NA

                                          Namibia

                                          0

                                          0

                                          +

                                          NI

                                          Nicaragua

                                          0

                                          0

                                          +

                                          NZ

                                          Uusi-Seelanti

                                          +

                                          +

                                          +

                                          PA

                                          Panama

                                          0

                                          0

                                          +

                                          PY

                                          Paraguay

                                          0

                                          0

                                          +

                                          RS (*4)

                                          Serbia

                                          0

                                          +

                                          +

                                          RU

                                          Venäjä

                                          0

                                          0

                                          +

                                          SG

                                          Singapore

                                          0

                                          0

                                          +

                                          SV

                                          El Salvador

                                          0

                                          0

                                          +

                                          SZ

                                          Swazimaa

                                          0

                                          0

                                          +

                                          TH

                                          Thaimaa

                                          0

                                          0

                                          +

                                          TN

                                          Tunisia

                                          0

                                          0

                                          +

                                          TR

                                          Turkki

                                          0

                                          0

                                          +

                                          UA

                                          Ukraina

                                          0

                                          0

                                          +

                                          US

                                          Yhdysvallat

                                          +

                                          +

                                          +

                                          UY

                                          Uruguay

                                          0

                                          0

                                          +

                                          ZA

                                          Etelä-Afrikka

                                          0

                                          0

                                          +

                                          ZW

                                          Zimbabwe

                                          0

                                          0

                                          +

                        2)

                        Muutetaan liite II seuraavasti:

                                    a)

                                    Korvataan 1 osa seuraavasti:

                                       ”1   OSA

                                       Terveystodistusten mallit

                                                ”Milk-RM”

                                                :

                                                Terveystodistus kolmannesta maasta tai sen osasta lähtöisin olevalle raakamaidolle, jolle on myönnetty lupa liitteen I sarakkeessa A ja joka on tarkoitettu jatkojalostukseen Euroopan unionissa ennen sen käyttämistä ihmisravinnoksi.

                                                ”Milk-RMP”

                                                :

                                                Terveystodistus kolmansista maista tai niiden osista lähtöisin oleville ihmisravinnoksi tarkoitetuille raakamaidosta saaduille maitotuotteille, joille on myönnetty lupa liitteen I sarakkeessa A ja jotka on tarkoitettu tuotaviksi Euroopan unioniin.

                                                ”Milk-HTB”

                                                :

                                                Terveystodistus kolmannesta maasta tai sen osasta lähtöisin oleville ihmisravinnoksi tarkoitetuille lehmän, emälampaan, vuohen tai puhvelin maidosta saaduille maitotuotteille, joille on myönnetty lupa liitteen I sarakkeessa B ja jotka on tarkoitettu tuotaviksi Euroopan unioniin.

                                                ”Milk-HTC”

                                                :

                                                Terveystodistus kolmansista maista tai niiden osista lähtöisin oleville ihmisravinnoksi tarkoitetuille maitotuotteille, joille on myönnetty lupa liitteen I sarakkeessa C ja jotka on tarkoitettu tuotaviksi Euroopan unioniin.

                                                ”Colostrum-C/CPB”

                                                :

                                                Terveystodistus kolmannesta maasta tai sen osasta, jolle on myönnetty lupa liitteessä I olevan luettelon sarakkeessa A, lähtöisin olevalle ihmisravinnoksi tarkoitetulle lehmän, emälampaan, vuohen tai puhvelin ternimaidolle ja mainittujen lajien ternimaidosta saaduille tuotteille, jotka on tarkoitettu tuotaviksi Euroopan unioniin.

                                                ”Milk/ Colostrum-T/S”

                                                :

                                                Eläinten terveystodistus ihmisravinnoksi tarkoitetuille raakamaidolle, maitotuotteille, ternimaidolle tai ternimaitotuotteille Euroopan unionissa tapahtuvaa kauttakuljetusta/varastointia varten.

                                       Selittävät huomautukset

                                                a)

                                                Terveystodistusten on oltava alkuperämaana olevan kolmannen maan toimivaltaisten viranomaisten tämän liitteen 2 osassa annetun soveltuvan mallin mukaisesti myöntämiä, kyseistä raakamaitoa tai ternimaitoa tai kyseisiä maitotuotteita tai ternimaitotuotteita vastaavan mallin asettelun mukaisia. Niissä on oltava mallin mukaisessa numerojärjestyksessä kolmannen maan osalta vaaditut vakuutukset ja tarvittaessa viejänä toimivalta kyseiseltä kolmannelta maalta vaaditut lisätakeet.

                                                b)

                                                Terveystodistuksen alkuperäiskappaleen on koostuttava yhdestä paperiarkista, jossa on tekstiä yhdellä tai kahdella sivulla, tai jos tarvitaan enemmän tilaa, todistuksen on oltava sellainen, että sen sivuista muodostuu yhtenäinen kokonaisuus, jonka sivuja ei voi erottaa toisistaan.

                                                c)

                                                Yksi erillinen terveystodistus on esitettävä kyseisen hyödykkeen jokaisen sellaisen lähetyserän osalta, joka viedään samaan määräpaikkaan liitteessä I olevassa taulukossa luetellusta kolmannesta maasta ja kuljetetaan samassa junanvaunussa, ajoneuvossa, ilma-aluksessa tai laivassa.

                                                d)

                                                Terveystodistuksen alkuperäiskappale ja mallitodistuksessa tarkoitetut etiketit on laadittava vähintään yhdellä sen jäsenvaltion virallisista kielistä, jonka rajatarkastusasemalla tarkastus tehdään, sekä vähintään yhdellä määräpaikkana olevan jäsenvaltion virallisista kielistä. Nämä jäsenvaltiot voivat kuitenkin sallia sen laatimisen oman kielensä sijasta muulla Euroopan unionin virallisella kielellä, jos mukana on tarpeen vaatiessa virallinen käännös.

                                                e)

                                                Jos terveystodistukseen liitetään lisäsivuja lähetyserän sisältämien hyödykkeiden yksilöimiseksi, lisäsivujen katsotaan myös olevan osa todistuksen alkuperäiskappaletta edellyttäen, että jokaisella sivulla on todistuksen myöntävän virkaeläinlääkärin allekirjoitus ja leima.

                                                f)

                                                Jos terveystodistus käsittää enemmän kuin yhden sivun, jokaisen sivun alaosaan on lisättävä sivunumero muodossa ”–x(sivunumero) / y(sivujen kokonaismäärä)–” ja yläosaan on lisättävä toimivaltaisen viranomaisen ilmoittama todistuksen viitenumero.

                                                g)

                                                Terveystodistuksen alkuperäiskappaleen täyttää ja allekirjoittaa sen toimivaltaisen viranomaisen edustaja, jonka vastuulla on varmistaa ja todistaa, että raakamaito, ternimaito, maitotuotteet tai ternimaitotuotteet täyttävät asetuksen (EY) N:o 853/2004 liitteessä III olevan IX jakson I luvussa ja direktiivissä 2002/99/EY vahvistetut terveysvaatimukset.

                                                h)

                                                Vientiä harjoittavan kolmannen maan toimivaltaisen viranomaisen on varmistettava, että noudatetaan todistuksen myöntämistä koskevia periaatteita, jotka vastaavat neuvoston direktiivissä 96/93/EY (3) vahvistettuja periaatteita.

                                                i)

                                                Virkaeläinlääkärin allekirjoituksen värin on oltava eri kuin terveystodistuksen painoväri. Sama vaatimus koskee muita leimoja kuin kohopainettuja leimoja ja vesileimoja.

                                                j)

                                                Terveystodistuksen alkuperäiskappaleen on seurattava erän mukana Euroopan unionin saapumisrajatarkastusasemalle asti.

                                                k)

                                                Kun todistusmallissa ilmoitetaan, että tietyt väittämät sisällytetään todistukseen soveltuvin osin, todistuksen antava virkamies voi viivata yli väittämät, jotka eivät ole asiaankuuluvia, ja merkitä ne nimikirjaimillaan ja leimalla, tai ne voidaan poistaa kokonaan todistuksesta.

                                       (3)  EYVL L 13, 16.1.1997, s. 28.”"

                                    b)

                                    Lisätään 2 osaan todistusmalli seuraavasti:

                                    Teksti kuva

                                       ”Malli: Colostrum/Colostrum-based products- C/CBP
                                       Terveystodistus kolmannesta maasta tai sen osasta, jolle on myönnetty lupa liitteessä I olevan luettelon sarakkeessa A, lähtöisin olevalle ihmisravinnoksi tarkoitetulle lehmän, emälampaan, vuohen tai puhvelin ternimaidolle ja mainittujen lajien ternimaidosta saaduille tuotteille, jotka on tarkoitettu tuotaviksi Euroopan unioniin
                                       MAA
                                       Eläinlääkärin todistus EU:iin vientiä varten
                                       I.1 Lähettäjä
                                       Nimi
                                       Osoite
                                       Puhelin
                                       I.2 Todistuksen viitenumero
                                       I.2.a
                                       I.3 Toimivaltainen keskusviranomainen
                                       I.4 Toimivaltainen paikallishallintoviranomainen
                                       I.5 Vastaanottaja
                                       Nimi
                                       Osoite
                                       Postinro
                                       Puhelin
                                       I.6
                                       I.7 Alkuperämaa
                                       ISO-koodi
                                       I.8
                                       I.9 Määränpäämaa
                                       ISO-koodi
                                       I.10
                                       I.11 Alkuperäpaikka
                                       Nimi
                                       Hyväksyntänumero
                                       Osoite
                                       I.12
                                       I.13 Lastauspaikka
                                       I.14 Lähtöpäivä
                                       I.15 Kuljetusvälineet
                                       Lentokone
                                       Laiva
                                       Junavaunu
                                       Maantieajoneuvo
                                       Muu
                                       Tunnistetiedot
                                       Asiakirjaviitteet
                                       I.16 EU:n saapumisrajatarkastusasema
                                       I.17
                                       I.18 Tavaran kuvaus
                                       I.19 Nimikenumero (HS-koodi)
                                       I.20 Paino
                                       I.21 Lämpötila
                                       Huoneenlämpö
                                       Jäähdytetty
                                       Pakastettu
                                       I.22 Pakkausten lukumäärä
                                       I.23 Sinetin nro / Kontin nro
                                       I.24 Pakkausten tyyppi
                                       I.25 Tavaralle annettu todistus seuraavaan tarkoitukseen:
                                       Ihmisravinnoksi
                                       I.26
                                       I.27 EU:iin tuontia tai maahantuloa varten
                                       I.28 Tavaroiden tunnistustiedot
                                       Laji
                                       (tieteellinen nimi)
                                       Valmistuslaitos
                                       Pakkausten lukumäärä
                                       Nettopaino
                                       Eränumero
                                       Osa I: Lähetyksen tiedot

                                    Teksti kuva

                                       Osa II: Todistus
                                       MAA
                                       Malli: Colostrum/Colostrum –Based Products C/CBP
                                       Liitteessä I olevan luettelon sarakkeessa A hyväksytyksi ilmoitetusta kolmannesta maasta tai kolmannen maan osasta lähtöisin olevat ihmisravinnoksi tarkoitetut ternimaito ja ternimaitotuotteet, jotka on tarkoitettu maahan tuotaviksi
                                       II Terveyttä koskevat tiedot
                                       II.a. Todistuksen viitenumero
                                       II.b.
                                       II.1 Eläinten terveyttä koskeva vakuutus
                                       Allekirjoittanut virkaeläinlääkäri ilmoittaa olevansa tietoinen direktiivin 2002/99/EY ja asetuksen (EY) N:o 853/2004 asiaankuuluvista säännöksistä ja vakuuttaa, että osassa I kuvatut ternimaito tai ternimaitotuotteet (1):
                                       on saatu tai valmistettu ternimaidosta, joka on saatu eläimistä,
                                       i) jotka viralliset eläinlääkintäviranomaiset ovat tarkastaneet,
                                       ii) jotka ovat olleet kolmannessa maassa tai sen osassa, joka on vähintään 12 kuukauden ajan ennen tämän todistuksen antamista ollut vapaa suu- ja sorkkataudista ja karjarutosta ja jossa samana ajanjaksona ei ole annettu rokotuksia suu- ja sorkkatautia vastaan,
                                       iii) jotka kuuluvat tiloihin, joihin ei sovelleta rajoituksia suu- ja sorkkataudin tai karjaruton vuoksi, ja
                                       iv) joille tehdään säännöllisiä eläinlääkärintarkastuksia, jotta varmistetaan, että asetuksen (EY) N:o 853/2004 liitteessä III olevan IX jakson I luvussa ja direktiivissä 2002/99/EY vahvistettuja eläinten terveyttä koskevia vaatimuksia noudatetaan.
                                       II.2 Kansanterveyttä koskeva vakuutus
                                       Allekirjoittanut virallinen tarkastaja ilmoittaa olevansa tietoinen asetusten (EY) N:o 178/2002, (EY) N:o 852/2004, (EY) N:o 853/2004 ja (EY) N:o 854/2004 asiaa koskevista säännöksistä ja vakuuttaa, että osassa I kuvatut ternimaito tai ternimaitotuotteet (1) on tuotettu kyseisiä vaatimuksia noudattaen ja etenkin että
                                       a) ne on valmistettu ternimaidosta,
                                       i) joka on peräisin asetuksen (EY) N:o 852/2004 mukaisesti rekisteröidyiltä ja asetuksen (EY) N:o 854/2004 liitteen IV mukaisesti tarkastetuilta tiloilta,
                                       ii) joka on tuotettu, kerätty, jäähdytetty, varastoitu ja kuljetettu asetuksen (EY) N:o 853/2004 liitteessä III olevan IX jakson I luvussa vahvistettujen hygieniavaatimusten mukaisesti,
                                       iii) joka täyttää direktiivin 96/23/EY ja erityisesti sen 29 artiklan mukaisesti esitetyissä jäämien tai aineiden valvontaa koskevissa suunnitelmissa annetut ternimaidon jäämätilannetta koskevat takeet,
                                       iv) joka noudattaa elintarvikealan toimijan asetuksen (EY) N:o 853/2004 liitteessä III olevan IX jakson I luvun III osan 4 kohdassa esitettyjen vaatimusten mukaisesti suorittaman bakteerilääkkeiden jäämien testauksen pohjalta eläinten hoidossa käytettäville bakteerilääkkeille asetuksen (EU) N:o 37/2010 liitteessä vahvistettuja jäämien enimmäismääriä,
                                       v) joka on tuotettu olosuhteissa, joissa voidaan taata asetuksessa (EY) N:o 396/2005 vahvistettujen torjunta-ainejäämien enimmäismäärien ja asetuksessa (EY) N:o 1881/2006 vahvistettujen vierasaineiden enimmäismäärien noudattaminen,
                                       b) ne tulevat laitoksesta, jossa sovelletaan HACCP-periaatteisiin perustuvaa menettelyä asetuksen (EY) N:o 852/2004 mukaisesti,
                                       c) ne on jalostettu, varastoitu, pakattu ja varustettu päällysmerkinnöillä asetuksen (EY) N:o 853/2004 liitteessä III olevan IX jakson III ja IV luvun vaatimusten mukaisesti,
                                       d) ne täyttävät asetuksen (EY) N:o 853/2004 liitteessä III olevan IX jakson II luvussa vahvistetut asiaa koskevat vaatimukset ja elintarvikkeiden mikrobiologisista vaatimuksista annetussa asetuksessa (EY) N:o 2073/2005 säädetyt asiaa koskevat mikrobiologiset vaatimukset, ja
                                       e) ne täyttävät direktiivin 96/23/EY ja erityisesti sen 29 artiklan mukaisesti esitetyssä jäämien valvontaa koskevassa suunnitelmassa annetut eläviä eläimiä ja niistä saatavia tuotteita koskevat takeet.

                                    Teksti kuva

                                       MAA
                                       Malli: Colostrum/Colostrum –Based Products C/CBP
                                       Liitteessä I olevan luettelon sarakkeessa A hyväksytyksi ilmoitetusta kolmannesta maasta tai kolmannen maan osasta lähtöisin olevat ihmisravinnoksi tarkoitetut ternimaito ja ternimaitotuotteet, jotka on tarkoitettu maahan tuotaviksi
                                       II Terveyttä koskevat tiedot
                                       II.a. Todistuksen viitenumero
                                       II.b.
                                       Huomautukset
                                       Tämä todistus on tarkoitettu kolmannesta maasta tai sen osasta lähtöisin oleville ternimaidolle ja ternimaitotuotteille, joille on myönnetty lupa asetuksen (EU) N:o 605/2010 liitteen I sarakkeessa A.
                                       Osa I:
                                       Kohta I.7: Ilmoitetaan maan tai sen osan nimi ja ISO-koodi sellaisina kuin ne on esitetty eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon ja maitotuotteiden Euroopan unionin alueelle tuontia varten 2 päivänä heinäkuuta 2010 annetun komission asetuksen (EU) N:o 605/2010 liitteessä I (EUVL L 175, 10.7.2010, s. 1).
                                       Kohta I.11: Lähettäneen laitoksen nimi, osoite ja hyväksyntänumero.
                                       Kohta I.15: Rekisteröintinumero (junavaunut tai kontti ja ajoneuvo), lennon numero (ilma-alus) tai nimi (laiva). Jos tavara puretaan ja jälleenlastataan, lähettäjän on ilmoitettava tästä Euroopan unionin saapumisrajatarkastusasemalla.
                                       Kohta I.19: Käytetään harmonoidun järjestelmän asianmukaista HS-nimikettä: 04.01; 04.02; 04.03; 04.04; 04.05; 04.06; 04.10; 15.17; 17.02; 19.01; 21.05; 21.06; 22.02; 28.35; 30.01; 35.01; 35.02 tai 35.04.
                                       Kohta I.20: Ilmoitetaan kokonaisbruttopaino ja kokonaisnettopaino.
                                       Kohta I.23: Konteista tai kuljetuslaatikoista ilmoitetaan kontin numero ja sinetin numero (tapauksen mukaan).
                                       Kohta I.28: Valmistuslaitos: Ilmoitetaan Euroopan unioniin suuntautuvaan vientiin hyväksytyn tuotantotilan/-tilojen/keräyskeskuksen/vakiointikeskuksen hyväksyntänumero.
                                       Osa II:
                                       (1) Tarpeeton viivataan yli.
                                       Allekirjoituksen värin on oltava eri kuin painoväri. Sama vaatimus koskee leimoja, jotka eivät ole kohopainettuja tai vesileimoja.
                                       Virkaeläinlääkäri
                                       Nimi (suuraakkosin):
                                       Virka-asema ja -nimike:
                                       Päiväys:
                                       Allekirjoitus:”
                                       Leima:

                                    c)

                                    Korvataan 3 osa seuraavasti:
                                    ”3   OSA

                                    Teksti kuva

                                       Malli: Milk/Colostrum-T/S
                                       Eläinten terveystodistus ihmisravinnoksi tarkoitetuille raakamaidolle, maitotuotteille, ternimaidolle tai ternimaitotuotteille Euroopan unionissa tapahtuvaa kauttakuljetusta tai varastointia varten
                                       MAA
                                       Eläinlääkärin todistus EU:iin vientiä varten
                                       I.1 Lähettäjä
                                       Nimi
                                       Osoite
                                       Puhelin
                                       I.2 Todistuksen viitenumero
                                       I.2.a
                                       I.3 Toimivaltainen keskusviranomainen
                                       I.4 Toimivaltainen paikallishallintoviranomainen
                                       I.5 Vastaanottaja
                                       Nimi
                                       Osoite
                                       Postinro
                                       Puhelin
                                       I.6 Lähetyksestä vastaava henkilö EU:ssa
                                       Nimi
                                       Osoite
                                       Postinro
                                       Puhelin
                                       I.7 Alkuperämaa
                                       ISO-koodi
                                       I.8 Alkuperäalue
                                       Koodi
                                       I.9 Määränpäämaa
                                       ISO-koodi
                                       I.10.
                                       I.11 Alkuperäpaikka
                                       Nimi
                                       Hyväksyntänumero
                                       Osoite
                                       I.12 Määräpaikka
                                       Tullivarasto
                                       Elintarvikemuonitusvarasto
                                       Nimi
                                       Hyväksyntänumero
                                       Osoite
                                       Postinro
                                       I.13 Lastauspaikka
                                       I.14 Lähtöpäivä
                                       I.15 Kuljetusvälineet
                                       Lentokone
                                       Laiva
                                       Junavaunu
                                       Maantieajoneuvo
                                       Muu
                                       Tunnistetiedot
                                       Asiakirjaviitteet
                                       I.16 EU:n saapumisrajatarkastusasema
                                       I.17
                                       I.18 Tavaran kuvaus
                                       I.19 Nimikenumero (HS-koodi)
                                       I.20 Paino
                                       I.21 Lämpötila
                                       Huoneenlämpö
                                       Jäähdytetty
                                       Pakastettu
                                       I.22 Pakkausten lukumäärä
                                       I.23 Sinetin nro / Kontin nro
                                       I.24 Pakkausten tyyppi
                                       I.25 Tavaralle annettu todistus seuraavaan tarkoitukseen:
                                       Ihmisravinnoksi
                                       I.26 EU:n ulkopuoliseen maahan kauttakulkua varten
                                       Kolmas maa
                                       ISO-koodi
                                       I.27
                                       I.28 Tavaroiden tunnistustiedot
                                       Laji
                                       (tieteellinen nimi)
                                       Valmistuslaitos
                                       Pakkausten lukumäärä
                                       Nettopaino
                                       Eränumero
                                       Osa I: Lähetyksen tiedot

                                    Teksti kuva

                                       Osa II: Todistus
                                       MAA
                                       Malli: Milk/Colostrum-T/S
                                       Ihmisravinnoksi tarkoitettu maito, ternimaito, maitotuotteet tai ternimaitotuotteet kauttakuljetusta tai varastointia varten
                                       II Terveyttä koskevat tiedot
                                       II.a. Todistuksen viitenumero
                                       II.b.
                                       II.1 Eläinten terveyttä koskeva vakuutus
                                       Allekirjoittanut virkaeläinlääkäri vakuuttaa seuraavaa: osassa I kuvatut [raakamaito] / [maitotuotteet] / [ternimaito] / [ternimaitotuotteet] (1) (2) Euroopan unionissa tapahtuvaa [kauttakuljetusta] / [varastointia] (2) varten:
                                       a) ovat peräisin maasta tai sen osasta, jolle on myönnetty lupa raakamaidon, maitotuotteiden, ternimaidon tai ternimaitotuotteiden tuontiin Euroopan unioniin asetuksen (EU) N:o 605/2010 liitteen I säännösten mukaisesti;
                                       b) täyttävät kyseisiä tuotteita varten vahvistetut eläinten terveyttä koskevat asiaan liittyvät vaatimukset, jotka annetaan asetuksen (EU) N:o 605/2010 liitteessä II olevassa 2 osassa esitetyn vastaavan eläinten terveystodistusmallin [Milk-RM] / [Milk-RMP] / [Milk-HTB] / [Milk-HTC] / [Colostrum-C/CBP] (2) osassa II.1 olevassa eläinten terveyttä koskevassa vakuutuksessa;
                                       c) tuotettiin … (päivämäärä) (3) tai … (3) ja … välisenä aikana (3).
                                       Huomautukset
                                       Osa I:
                                       Kohta I.7: Ilmoitetaan maan tai sen osan nimi ja ISO-koodi sellaisina kuin ne on esitetty eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon ja maitotuotteiden Euroopan unionin alueelle tuontia varten 2 päivänä heinäkuuta 2010 annetun komission asetuksen (EU) N:o 605/2010 liitteessä I (EUVL L 175, 10.7.2010, s. 1).
                                       Kohta I.11: Lähettäneen laitoksen nimi, osoite ja hyväksyntänumero. Alkuperämaan nimi, jonka on oltava sama kuin viejämaan nimi.
                                       Kohta I.15: Rekisteröintinumero (junavaunut tai kontti ja maantieajoneuvot), lennon numero (lentokone) tai nimi (laiva). Jos kuljetus tapahtuu konteissa tai kuljetuslaatikoissa, konttien tai kuljetuslaatikoiden kokonaismäärä sekä niiden rekisterinumerot ja sinetin mahdollinen sarjanumero on mainittava kohdassa I.23. Jos tavara puretaan ja jälleenlastataan, lähettäjän on ilmoitettava tästä Euroopan unionin saapumisrajatarkastusasemalla.
                                       Kohta I.19: Käytetään harmonoidun järjestelmän asianmukaista HS-nimikettä: 04.01; 04.02; 04.03; 04.04; 04.05; 04.06; 15.17; 17.02; 19.01; 21.05; 21.06.; 22.02; 28.35; 30.01; 35.01; 35.02; 35.04 tai 04.10.
                                       Kohta I.20: Ilmoitetaan kokonaisbruttopaino ja kokonaisnettopaino.
                                       Kohta I.23: Konteista tai kuljetuslaatikoista ilmoitetaan kontin numero ja sinetin numero (tapauksen mukaan).
                                       Kohta I.28: Valmistuslaitos: Ilmoitetaan Euroopan unioniin suuntautuvaan vientiin hyväksytyn tuotantotilan/-tilojen/keräyskeskuksen/vakiointikeskuksen hyväksyntänumero.
                                       Osa II:
                                       (1) Raakamaidolla, maitotuotteilla, ternimaidolla ja ternimaitotuotteilla tarkoitetaan ihmisravinnoksi tarkoitettuja raakamaitoa, maitotuotteita, ternimaitoa ja ternimaitotuotteita, jotka on tarkoitettu kauttakuljetettavaksi tai varastoitavaksi kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY 12 artiklan 4 kohdan tai 13 artiklan mukaisesti (EYVL L 24, 30.1.1998, s. 9).
                                       (2) Tarpeeton viivataan yli.
                                       (3) Tuotantopäivä tai -päivät. Raakamaidon, maitotuotteiden, ternimaidon ja ternimaitotuotteiden tuontia ei sallita, jos ne on saatu joko ennen päivämäärää, joka mainitaan kohtaan I.7 ja I.8 merkityn kolmannen maan tai sen osan Euroopan unioniin vientiä varten saamassa luvassa, tai ajanjaksona, jolloin Euroopan unionissa sovelletaan rajoittavia toimenpiteitä raakamaidon, maitotuotteiden, ternimaidon ja ternimaitotuotteiden tuontia vastaan kyseisestä kolmannesta maasta tai sen osasta.
                                       Allekirjoituksen värin on oltava eri kuin painoväri. Sama vaatimus koskee leimoja, jotka eivät ole kohopainettuja tai vesileimoja.

                                    Teksti kuva

                                       MAA
                                       Malli: Milk/Colostrum-T/S
                                       Ihmisravinnoksi tarkoitettu maito, ternimaito, maitotuotteet tai ternimaitotuotteet kauttakuljetusta tai varastointia varten
                                       II Terveyttä koskevat tiedot
                                       II.a. Todistuksen viitenumero
                                       II.b.
                                       Virkaeläinlääkäri
                                       Nimi (suuraakkosin):
                                       Virka-asema ja -nimike:
                                       Päiväys:
                                       Allekirjoitus:”
                                       Leima:

               (3)  EYVL L 13, 16.1.1997, s. 28.””

               (*1)  Ternimaidon ja ternimaitotuotteiden tuonti Euroopan unionin alueelle on sallittua vain maista, jotka on merkitty hyväksytyiksi sarakkeessa A.

               (*2)  Euroopan yhteisön ja Sveitsin valaliiton välisen maataloustuotteiden kaupasta tehdyn sopimuksen mukaiset todistukset (EYVL L 114, 30.4.2002, s. 132).

               (*3)  Entinen Jugoslavian tasavalta Makedonia; maan lopullisesta nimestä sovitaan Yhdistyneissä kansakunnissa meneillään olevien neuvottelujen päätteeksi.

               (*4)  Ei sisällä Kosovoa, joka on tällä hetkellä kansainvälisen hallinnon alaisuudessa 10 päivänä kesäkuuta 1999 annetun Yhdistyneiden kansakuntien turvallisuusneuvoston päätöslauselman 1244 mukaisesti.

               (1)  Ainoastaan Camelus dromedarius -lajin kameleista saadut maitotuotteet.

               (2)  Camelus dromedarius -lajin kameleista saadut maitotuotteet sallitaan.”


title: Komission täytäntöönpanoasetus (EU) N:o 290/2014, annettu 21 päivänä maaliskuuta 2014 , endo-1,4-beeta-ksylanaasi- ja endo-1,3(4)-beeta-glukanaasivalmisteen, jota tuottaa Talaromyces versatilis sp. nov. IMI CC 378536, hyväksymisestä siipikarjan, vieroitettujen porsaiden ja lihasikojen rehun lisäaineena sekä asetusten (EY) N:o 1259/2004, (EY) N:o 943/2005, (EY) N:o 1206/2005 ja (EY) N:o 322/2009 muuttamisesta (hyväksynnän haltija Adisseo France SAS)  ETA:n kannalta merkityksellinen teksti

text:
               22.3.2014

               FI

               Euroopan unionin virallinen lehti

               L 87/84

      KOMISSION TÄYTÄNTÖÖNPANOASETUS (EU) N:o 290/2014,
   annettu 21 päivänä maaliskuuta 2014,
   endo-1,4-beeta-ksylanaasi- ja endo-1,3(4)-beeta-glukanaasivalmisteen, jota tuottaa Talaromyces versatilis sp. nov. IMI CC 378536, hyväksymisestä siipikarjan, vieroitettujen porsaiden ja lihasikojen rehun lisäaineena sekä asetusten (EY) N:o 1259/2004, (EY) N:o 943/2005, (EY) N:o 1206/2005 ja (EY) N:o 322/2009 muuttamisesta (hyväksynnän haltija Adisseo France SAS)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

               Endo-1,4-beeta-ksylanaasi EC 3.2.1.8- ja endo-1,3(4)-beetaglukanaasi EC 3.2.1.6 -valmisteen, jota tuottaa Penicillium funiculosum IMI SD 101, käyttö rehun lisäaineena hyväksyttiin direktiivin 70/524/ETY mukaisesti ilman määräaikaa broilerien ruokinnassa komission asetuksella (EY) N:o 1259/2004 (3), munivien kanojen ja lihakalkkunoiden ruokinnassa komission asetuksella (EY) N:o 943/2005 (4), lihasikojen ruokinnassa komission asetuksella (EY) N:o 1206/2005 (5) ja liha-ankkojen ja vieroitettujen porsaiden ruokinnassa komission asetuksella (EY) N:o 322/2009 (6). Kyseinen valmiste merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan b alakohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koski kyseisen endo-1,4-beeta-ksylanaasia EC 3.2.1.8 ja endo-1,3(4)-beeta-glukanaasia EC 3.2.1.6 sisältävän valmisteen, jota tuottaa Talaromyces versatilis sp. nov. IMI CC 378536 (aikaisemmin Penicillium funiculosum IMI SD 101), käytön uudelleenarviointia rehun lisäaineena broilerien, lihakalkkunoiden, liha-ankkojen, munivien kanojen, vieroitettujen porsaiden ja lihasikojen ruokinnassa sekä mainitun asetuksen 7 artiklan mukaisesti valmisteen uutta käyttöä rehun lisäaineena kaikkien ensisijaisten ja toissijaisten siipikarjalajien ruokinnassa ja jossa pyydettiin, että kyseinen lisäaine luokiteltaisiin lisäaineluokkaan ”eläintuotantoon vaikuttavat lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 10 päivänä heinäkuuta 2013 antamassaan lausunnossa (7), että Talaromyces versatilis sp. nov. IMI CC 378536 -organismin tuottamalla endo-1,4-beeta-ksylanaasia EC 3.2.1.8 ja endo-1,3(4)-beeta-glukanaasia EC 3.2.1.6 sisältävällä valmisteella ei ehdotettujen käyttöedellytysten mukaisesti käytettynä ole haitallista vaikutusta eläinten tai ihmisten terveyteen tai ympäristöön ja että valmisteen käyttö voi parantaa broilerien, lihakalkkunoiden, munivien kanojen, vieroitettujen porsaiden ja lihasikojen tuotantokykyä. Koska vaikutustavan voidaan katsoa olevan samanlainen kaikilla siipikarjalajeilla, tämä päätelmä voidaan ekstrapoloida ankkoihin, helmikanoihin, viiriäisiin, hanhiin, fasaaneihin ja kyyhkyihin. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (5)

                  Talaromyces versatilis sp. nov. IMI CC 378536 -organismin tuottamaa endo-1,4-beeta-ksylanaasia EC 3.2.1.8 ja endo-1,3(4)-beeta-glukanaasia EC 3.2.1.6 sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi valmisteen käyttö tämän asetuksen liitteessä esitetyn mukaisesti olisi hyväksyttävä.

               (6)

               Kun uusi hyväksyntä myönnetään asetuksen (EY) N:o 1831/2003 mukaisesti, asetuksia (EY) N:o 1259/2004, (EY) N:o 943/2005, (EY) N:o 1206/2005 ja (EY) N:o 322/2009 olisi muutettava.

               (7)

               Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

               (8)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksyminen
   Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Asetuksen (EY) N:o 1259/2004 muuttaminen
   Muutetaan asetus (EY) N:o 1259/2004 seuraavasti:

               1)

               Korvataan 2 artikla seuraavasti:
               ”2 artikla
               Liitteissä III, V ja VI mainitut entsyymien ryhmään kuuluvat valmisteet hyväksytään käytettäväksi rehun lisäaineina ilman määräaikaa kyseisissä liitteissä vahvistetuin edellytyksin.”;

               2)

               Poistetaan liite IV.

         3 artikla
   Asetuksen (EY) N:o 943/2005 muuttaminen
   Poistetaan asetuksen (EY) N:o 943/2005 liitteessä II oleva endo-1,4-beeta-ksylanaasia EC 3.2.1.8 ja endo-1,3(4)-beeta-glukanaasia EC 3.2.1.6 koskeva kohta E 1604.
   4 artikla
   Asetuksen (EY) N:o 1206/2005 muuttaminen
   Poistetaan asetuksen (EY) N:o 1206/2005 liitteessä oleva endo-1,4-beeta-ksylanaasia EC 3.2.1.8 ja endo-1,3(4)-beeta-glukanaasia EC 3.2.1.6 koskeva kohta E 1604.
   5 artikla
   Asetuksen (EY) N:o 322/2009 muuttaminen
   Poistetaan asetuksen (EY) N:o 322/2009 3 artikla ja liite III.
   6 artikla
   Siirtymätoimenpiteet
   Sallitaan liitteessä eritellyn valmisteen ja sitä sisältävän rehun, joka on valmistettu ja varustettu merkinnöillä ennen 11 päivää lokakuuta 2014 ennen 11 päivää huhtikuuta 2014 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
   7 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä maaliskuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

      (3)  Komission asetus (EY) N:o 1259/2004, annettu 8 päivänä heinäkuuta 2004, tiettyjen jo hyväksyttyjen rehun lisäaineiden pysyvästä hyväksymisestä (EUVL L 239, 9.7.2004, s. 8).

      (4)  Komission asetus (EY) N:o 943/2005, annettu 21 päivänä kesäkuuta 2005, tiettyjen rehun lisäaineiden pysyvästä hyväksymisestä (EUVL L 159, 22.6.2005, s. 6).

      (5)  Komission asetus (EY) N:o 1206/2005, annettu 27 päivänä heinäkuuta 2005, tiettyjen rehun lisäaineiden pysyvästä hyväksymisestä (EUVL L 197, 28.7.2005, s. 12).

      (6)  Komission asetus (EY) N:o 322/2009, annettu 20 päivänä huhtikuuta 2009, tiettyjen rehun lisäaineiden pysyvästä hyväksymisestä (EUVL L 101, 21.4.2009, s. 9).

      (7)  EFSA Journal 2013; 11(7):3321.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  Aktiivisuusyksikköä / kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet

                  4a1604i

                  Adisseo France S.A.S.

                  Endo-1,3(4)-beeta-glukanaasi
                  EC 3.2.1.6
                  Endo-1,4-beeta-ksylanaasi
                  EC 3.2.1.8

                                 Lisäaineen koostumus

                              Endo-1,3(4)-beeta-glukanaasi- ja endo-1,4-beeta-ksylanaasivalmiste, jota tuottaa Talaromyces versatilis sp. nov. IMI CC 378536 ja jonka vähimmäisaktiivisuus on:

                                          —

                                          kiinteä: endo-1,3(4)-beeta-glukanaasi 30 000 VU (1)/g ja endo-1,4-beeta-ksylanaasi 22 000 VU/g;

                                          —

                                          neste: endo-1,3(4)-beeta-glukanaasi 7 500 VU/ml ja endo-1,4-beeta-ksylanaasi 5 500 VU/ml.

                                 Tehoaineen ominaispiirteiden kuvaus

                              endo-1,4-beeta-ksylanaasi- ja endo-1,3(4)-beeta-glukanaasivalmiste, jota tuottaa Talaromyces versatilis sp. nov. IMI CC 378536.

                                 Analyysimenetelmä
                                  (2)

                              Endo-1,3(4)-beeta-glukanaasin aktiivisuuden määrittäminen:

                                          —

                                          viskosimetrinen menetelmä, joka perustuu viskositeetin vähenemiseen endo-1,3(4)-beeta-glukanaasin vaikuttaessa glukaania sisältävään substraattiin (ohran beetaglukaani) (pH 5,5 ja lämpötila 30 °C).

                                    Endo-1,4-beeta-ksylanaasin aktiivisuuden määrittäminen:

                                          —

                                          viskosimetrinen menetelmä, joka perustuu viskositeetin vähenemiseen endo-1,4-beeta-ksylanaasin vaikuttaessa ksylaania sisältävään substraattiin (vehnän arabinoksylaani).

                  Kaikki siipikarjalajit
                  Porsaat
                  (vieroitetut)
                  Lihasiat

                  —

                  endo-1,3(4)-beeta-glukanaasi 1 500 VU
                  endo-1,4-beeta-ksylanaasi 1 100 VU

                  —

                              1.

                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.

                              2.

                              Käytetään (vieroitetuille) porsaille noin 35 kg:aan asti.

                              3.

                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.

                  11. huhtikuuta 2024

         (1)  VU (viskosimetrinen yksikkö) on entsyymimäärä, joka hydrolysoi substraattia (ohran beetaglukaani ja vehnän arabinoksylaani) vähentäen liuoksen viskositeettiä niin, että suhteellisen juoksevuuden muutos on 1 (dimensioton yksikkö) minuutissa (pH 5,5 ja lämpötila 30 °C).

         (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx


title: Komission täytäntöönpanoasetus (EU) N:o 1248/2014, annettu 20 päivänä marraskuuta 2014 , kiintiön ulkopuolisen sokerin viennin määrällisen rajoituksen vahvistamisesta markkinointivuoden 2014/2015 loppuun asti annetun täytäntöönpanoasetuksen (EU) N:o 776/2014 muuttamisesta ja täytäntöönpanoasetuksen (EU) N:o 1061/2014 kumoamisesta

text:
               22.11.2014

               FI

               Euroopan unionin virallinen lehti

               L 335/5

         KOMISSION TÄYTÄNTÖÖNPANOASETUS (EU) N:o 1248/2014,
   annettu 20 päivänä marraskuuta 2014,
   kiintiön ulkopuolisen sokerin viennin määrällisen rajoituksen vahvistamisesta markkinointivuoden 2014/2015 loppuun asti annetun täytäntöönpanoasetuksen (EU) N:o 776/2014 muuttamisesta ja täytäntöönpanoasetuksen (EU) N:o 1061/2014 kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 139 artiklan 2 kohdan ja 144 artiklan ensimmäisen kohdan g alakohdan,
   ottaa huomioon neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 7 e artiklan yhdessä sen 9 artiklan 1 kohdan kanssa,
   sekä katsoo seuraavaa:

               (1)

               Asetuksen (EU) N:o 1308/2013 139 artiklan 1 kohdan ensimmäisen alakohdan d alakohdan mukaan markkinointivuoden aikana mainitun asetuksen 136 artiklassa tarkoitetun kiintiön ulkopuolella tuotettu sokeri tai isoglukoosi voidaan viedä ainoastaan komission vahvistaman määrällisen rajoituksen puitteissa.

               (2)

               Kiintiön ulkopuolista vientiä koskevat yksityiskohtaiset täytäntöönpanosäännöt vahvistetaan erityisesti vientitodistusten myöntämisen osalta asetuksessa (EY) N:o 951/2006.

               (3)

               Markkinointivuoden 2014/2015 osalta arvioitiin alun perin, että kiintiön ulkopuolisen sokerin viennin määrällisen rajoituksen vahvistaminen 650 000 tonniin valkoisen sokerin ekvivalenttina vastaisi markkinoiden kysyntää. Tällainen rajoitus vahvistettiin komission täytäntöönpanoasetuksessa (EU) N:o 776/2014 (3). Tuoreimpien arvioiden mukaan kiintiön ulkopuolisen sokerin tuotannon odotetaan kuitenkin nousevan määrällisesti jopa 6 200 000 tonniin. Sen vuoksi kiintiön ulkopuoliselle sokerille olisi varmistettava lisämarkkinoita.

               (4)

               Ottaen huomioon, että WTO:n markkinointivuoden 2014/2015 vientikattoa ei ole vielä saavutettu, kiintiön ulkopuolisen sokerin viennin määrällistä rajoitusta on asianmukaista korottaa 700 000 tonnilla ja lisätä näin unionin sokerintuottajien liiketoimintamahdollisuuksia.

               (5)

               Asetusta (EU) N:o 776/2014 olisi sen vuoksi muutettava.

               (6)

               Jotta kiintiön ulkopuolisen sokerin vientitodistushakemuksia voitaisiin jättää, olisi komission täytäntöönpanoasetuksen (EU) N:o 1061/2014 (4) 1 artiklan 3 kohdassa säädetty hakemusten jättämisen keskeyttäminen lakkautettava. Koska täytäntöönpanoasetuksen (EU) N:o 1061/2014 oikeusvaikutus on lakannut, kyseinen asetus olisi kumottava.

               (7)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 776/2014 1 artiklan 1 kohta seuraavasti:

      ”1.   CN-koodin 1701 99 valkoisen sokerin ilman vientitukea kiintiön ulkopuolella tapahtuvan viennin osalta asetuksen (EU) N:o 1308/2013 139 artiklan ensimmäisen kohdan d alakohdassa tarkoitettu määrällinen rajoitus on 1 350 000 tonnia markkinointivuonna 2014/2015.”

   2 artikla
   Kumotaan täytäntöönpanoasetus (EU) N:o 1061/2014.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä marraskuuta 2014.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  EUVL L 178, 1.7.2006, s. 24.

      (3)  Komission täytäntöönpanoasetus (EU) N:o 776/2014, annettu 16 päivänä heinäkuuta 2014, kiintiön ulkopuolisen isoglukoosin ja sokerin viennin määrällisen rajoituksen vahvistamisesta markkinointivuoden 2014/2014 loppuun asti (EUVL L 210, 17.7.2013, s. 11).

      (4)  Komission täytäntöönpanoasetus (EU) N:o 1061/2014, annettu 8 päivänä lokakuuta 2014, kiintiön ulkopuolisen sokerin vientitodistusten myöntämistä koskevan hyväksymisprosentin vahvistamisesta, vientitodistushakemusten hylkäämisestä ja vientitodistushakemusten jättämisen keskeyttämisestä (EUVL L 293, 9.10.2014, s. 24).


title: Komission täytäntöönpanoasetus (EU) N:o 737/2012, annettu 14 päivänä elokuuta 2012 , tiettyjen kalakantojen suojelemisesta Kelttienmerellä

text:
               15.8.2012

               FI

               Euroopan unionin virallinen lehti

               L 218/8

         KOMISSION TÄYTÄNTÖÖNPANOASETUS (EU) N:o 737/2012,
   annettu 14 päivänä elokuuta 2012,
   tiettyjen kalakantojen suojelemisesta Kelttienmerellä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98 (1) ja erityisesti sen 45 artiklan 1 kohdan,
   sekä katsoo seuraavaa:

               (1)

               Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (2) mukaisesti yhteisessä kalastuspolitiikassa on säädettävä johdonmukaisista toimenpiteistä, jotka koskevat elollisten vesiluonnonvarojen säilyttämistä, hoitoa ja hyödyntämistä, mukaan luettuina erityistoimenpiteet, joilla vähennetään kalastustoimien vaikutuksia meriekosysteemeihin ja muihin kuin kohdelajeihin.

               (2)

               Asetuksen (EY) N:o 850/98 45 artiklan 1 kohdassa säädetään, että jos meren eliökantojen säilyttäminen vaatii välittömiä toimenpiteitä, komissio voi mainitun asetuksen säännösten lisäksi tai niistä poiketen hyväksyä tarpeellisia toimenpiteitä.

               (3)

               Kansainväliseltä merentutkimusneuvostolta, jäljempänä ’ICES’, kesäkuussa 2011 saatu lausunto osoittaa, että poisheitetyt saaliit ovat Kelttienmerellä suuret ja kasvavat edelleen, ja tämä koskee erityisesti koljan ja valkoturskan nuoria yksilöitä. Kalojen poisheittäminen ennen niiden lisääntymistä vähentää tulevina vuosina saatavaa mahdollista tuottoa ja uhkaa siten kantojen kestävyyttä.

               (4)

               Sekä keisarihummeria pyytävät laivastot että pohjatrooleilla ja nuotilla erilaisia eväkalalajeja pyytävät laivastot saavat pyydysten huonon valikoivuuden vuoksi suuria kolja- ja valkoturskasaaliita, jotka heitetään pois. ICES toteaa myös, että turskakanta on suuresti riippuvainen kalojen rekrytoinnista ja että poisheitettyjen saaliiden vähentämiseksi olisi kannustettava teknisten toimenpiteiden toteuttamista. Kelttienmerellä viime aikoina tapahtuneet kolja- ja valkoturskakantojen voimakkaat rekrytoinnit huomioon ottaen poisheitettyjen saaliiden määrän oletetaan kasvavan edelleen tämän vuoden aikana. Sen vuoksi ICES suosittaa, että pyydysten valikoivuuden parantamiseksi ja koljan, valkoturskan ja turskan poisheitettyjen saaliiden vähentämiseksi otetaan kiireesti käyttöön teknisiä toimenpiteitä.

               (5)

               Tämän vuoksi on tarpeen ottaa käyttöön neliösilmäpaneelit, joilla parannetaan pyydysten kokovalikoivuutta ja suojellaan kantaan tulevia nuoria yksilöitä mutta säilytetään kohdelajien saaliit mahdollisimman suurina. Neliösilmäpaneelien on todettu merkittävällä tavalla vähentävän kalastuskuolevuutta, sillä niiden ansiosta kalat pääsevät pakenemaan, ja ne ovat tehokas keino, joka voidaan ottaa käyttöön välittömästi.

               (6)

               Lokakuussa 2011 luoteisten vesialueiden neuvoa-antava toimikunta (NWWRAC) antoi lausunnon, jonka mukaan Kelttienmerellä nykyisin sovellettavia teknisiä toimenpiteitä olisi parannettava erityisesti koljan ja valkoturskan poisheitettyjen saaliiden vähentämiseksi ottamalla käyttöön neliösilmäpaneeli, jonka on oltava asianmukaisesti sijoitettu ja jonka koko määritellään pyydystyypin ja aluksen konetehon mukaan.

               (7)

               Sen vuoksi tarvitaan välittömiä toimia kolja- ja valkoturskakantojen säilyttämiseksi Kelttienmerellä.

               (8)

               Tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Soveltamisala
   1.   Tätä asetusta sovelletaan pohjatrooleilla tai nuotilla kansainvälisen merentutkimusneuvoston (ICES) alueilla VII f ja VII g sekä alueen VII j siinä osassa, joka sijaitsee leveyspiirin 50° pohjoista leveyttä pohjoispuolella ja pituuspiirin 11° läntistä pituutta itäpuolella, jäljempänä ’Kelttienmeri’, pyytäviin kalastusaluksiin, silloin kun

               a)

               alus käyttää pohjatrooleja ja nuottia, joiden silmäkoko on 100 millimetriä tai suurempi, jäljempänä ’TR1-alukset’;

               b)

               alus käyttää pohjatrooleja ja nuottia, joiden silmäkoko on vähintään 70 millimetriä mutta alle 100 millimetriä, jäljempänä ’TR2-alukset’; tai

               c)

               pohjatrooleilla tai nuotilla pyytävän aluksen koneteho on alle 112 kilowattia, jäljempänä ’pienitehoiset alukset’.

         2.   Mitä 1 kohdassa säädetään, ei sovelleta puomitrooleilla pyytäviin aluksiin.
   2 artikla
   Tekniset toimenpiteet
   1.   Poiketen siitä, mitä asetuksen (EY) N:o 850/98 7 artiklan 1 kohdan a alakohdassa säädetään, 1 artiklassa tarkoitettuihin aluksiin sovelletaan seuraavia teknisiä toimenpiteitä:

               a)

               TR1-alusten ja pienitehoisten alusten on käytettävä neliösilmäpaneelia, jonka silmäkoko on vähintään 100 millimetriä;

               b)

               TR2-alusten on käytettävä neliösilmäpaneelia, jonka silmäkoko on vähintään 110 millimetriä.

         2.   Poiketen siitä, mitä asetuksen (EY) N:o 850/98 7 artiklan 2 kohdan a alakohdassa säädetään, 1 kohdassa tarkoitettu neliösilmäpaneeli on sijoitettava verkonperän yläpuoliseen havaskappaleeseen. Neliösilmäpaneelin takareuna, joka on sulkuköyttä lähimpänä oleva osa, voi olla enintään 9 metriä sulkuköydestä.
   3 artikla
   Alukselle otettavia tarkkailijoita koskeva ohjelma
   1.   Kunkin jäsenvaltion, jonka aluksiin sovelletaan 2 artiklassa tarkoitettuja teknisiä toimenpiteitä, on välittömästi laadittava aluksella toimivia tarkkailijoita koskeva ohjelma kyseisten toimenpiteiden vaikuttavuuden seuraamiseksi, sanotun kuitenkaan rajoittamatta komission asetuksen (EY) N:o 665/2008 (3) soveltamista. Tarkkailijaohjelmassa on erityisesti arvioitava koljan, valkoturskan ja turskan saaliita ja poisheitettyjä määriä vähintään 20 prosentin tarkkuudella.
   2.   Jäsenvaltioiden on toimitettava komissiolle viimeistään ohjelman kunkin täytäntöönpanovuoden 15 päivänä lokakuuta selvitys tarkkailijaohjelman piiriin kuuluvien alusten pyydysten valikoivuuden tuloksista sekä näiden alusten kokonaissaaliista ja poisheitettyjen saaliiden määrästä.
   4 artikla
   Voimaantulo ja soveltaminen
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sen 2 artiklaa sovelletaan 26 päivästä syyskuuta 2012 alkaen.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä elokuuta 2012.

            Komission puolesta

         José Manuel BARROSO

            Puheenjohtaja

      (1)  EYVL L 125, 27.4.1998, s. 1.

      (2)  EYVL L 358, 31.12.2002, s. 59.

      (3)  EUVL L 186, 15.7.2008, s. 3.